b'\n_START_ARTICLE_\nBreda, Nizozemska\n_START_SECTION_\nGospodarstvo\n_START_PARAGRAPH_\nNeko\xc4\x8d je bilo za mesto pomembno re\xc4\x8dno pristani\xc5\xa1\xc4\x8de, ki je le\xc5\xbealo na vodni poti od Volkeraka do Wilhelmimakanaala in naprej proti reki Maas. Danes pelje skozi mesto nizozemsko-nem\xc5\xa1ka oranska turisti\xc4\x8dna pot. Razvita sta turizem in podjetni\xc5\xa1tvo._NEWLINE_Med industrijami so najpomembnej\xc5\xa1e: \xc5\xbeivilska (sladkor, pivo), kovinska, elektroindustrija, proizvodnja umetnih vlaken, tekstilna industrija, pohi\xc5\xa1tvena industrija.\n_START_SECTION_\nArhitekturne znamenitosti\n_START_PARAGRAPH_\nStaro mesto se pona\xc5\xa1a z mnogimi zgodovinskimi zgradbami in deli vodnih kanalov. V sredi\xc5\xa1\xc4\x8du mesta je Grote Markt, kjer so, poleg \xc5\xa1tevilnih kavarn in restavracij, stara mestna hi\xc5\xa1a iz leta 1766 (Oude Stadhuis) ter protestantska Grote Kerk (Velika cerkev), imenovana tudi Onze Lieve Vrouwekerk (Cerkev na\xc5\xa1e Gospe), srednjeve\xc5\xa1ka gotska cerkev z masivnim zvonikom (visokim 97 m). Na jugovzhodu starega zgodovinskega jedra stoji katedrala Svetega Antona._NEWLINE_Cerkev Sint Barbara (1869), kjer je sede\xc5\xbe katoli\xc5\xa1ke \xc5\xa1kofije._NEWLINE_V gradu Kasteel van Breda, ki ga je leta 1696 dal dograditi angle\xc5\xa1ki kralj Viljem III. Oranski, danes domuje nizozemska Kraljeva voja\xc5\xa1ka akademija (Koninklijke Militaire Academie)._NEWLINE_Vodni stolp (Spanjaardsgat) je ostanek nekdanjih utrdb._NEWLINE_V gozdu Mastbos na jugu mesta le\xc5\xbei gradi\xc4\x8d Kasteel Bouvigne z odprtim vrtom._NEWLINE_Zanimiv je begijnhof sredi mestnega parka, majhna \xc4\x8detrt sredi starega mesta, zna\xc4\x8dilna za Nizozemsko, kjer je neko\xc4\x8d stanovala skupnost begin_NEWLINE_Zaradi svoje zgodovinske vloge ima mesto veliko muzejev.'